  Туспуктэм: vk.com (Иван Богданов) Наталия Сильвестрова Кезысь 320 пиналлы чаклам нылпи творчествоя центрез тупатъяса быдтӥзы. Ужъёсты «Комплексное развитие сельских территорий» программа улсын быдэстӥзы. Со сярысь Удмуртиысь гурт возёсъя министерстволэн персс-службаез ивортӥз. Юртэз тупатонлы 12,2 миллион манет висъязы, со пӧлысь 10,6 миллион манет – федерал коньдэтысь Нылпиослы центр 1958-тӥ арын пуктэмын, со дырысен укноосты гинэ вошъязы. Юрт котыре отмостка кисьтӥзы, зор вуэз нуонъёс, пандусъёс лэсьтӥзы, юртлэсь вылзэ облицевать каризы, липетлэсь стропила сӧзнэтсэ но пуоссэ воштӥзы, профнастилэн шобыртӥзы, электроезъёсты, светильникъёсты, пырон азьысь брусчаткаез воштӥзы. Юрт пушкын быдэстон ужъёс ортчытӥзы, ужан висъётъёсын но ужрад бӧлетын ошон вӧлдэтъёс лэсьтӥзы, ӧс блокъёсты воштӥзы, выжъёсты тупатӥзы, плинтусъёсты но линолеумез воштӥзы. Озьы ик выль сьӧрос лэсьтӥзы, канализация кыскизы. Тодэ вайытом, «Комплексное развитие сельских территорий» программая Кез ёросысь Зязгорын лулчеберетъя юртэз тупатъязы, Степанёнкаын выль юрт пукто, Кезын «Олимп» стадионэз тупатъяло. Тегъёс: тупатъянужъёс Лулчеберет нылпиос Кез Удмуртия  